"Vénus Beauté" on kosmeetikasalong ühes Pariisi elavaloomulises kvartalis. Salongi hingeks on selle kolm töötajat, naised kes oskavad peale kortsude silumist ära kuulata ka klientide mured. Filmi keskne tegelane, elust ja meestest pettunud keskealine  Angèle (N.  Baye) ei ole kuigi õnnelik naine. Ta arvab, et armastus on vaid üks orjapidamise viisidest ja piirdub vaid üheöö- (või lõuneine) suhetega. Paistab, et elu ongi nii trööstitu, kuni ta kohtab meest, kes ütleb, et armastab teda ning tahab seda tõestada.    "Veenuse ilusalong" on armas melodramaatiline komöödia, mis võitis 1999. aastal 4 Césari (Prantsuse "Oscar") auhinda. Filmi peaosas näeme ühte hinnatumat prantsuse näitlejatari Nathalie Baye'd (Pornograafiline afäär), teistes osades:  Bulle Ogier (Kodanluse diskreetne võlu), Samuel Le Bihan (Üks prantsuse naine), Audrey Tautou (Le Libertin) jt. Filmi on lavastanud Tonie Marshall.    FilmiMax